Pentru că circula cu mașina sinuos a încasat-o "frumos"
Pe data de 12 martie în jurul orei 08.30, polițiștii din cadrul Secției 13 Poliție Rurală Bălcăuți, în timp ce desfășurau activități specifice de control și supraveghere trafic rutier, pe drumul comunal 35 pe raza localității Bălcăuți, au observat un autoturism care circula sinuos și se îndrepta către DN2/E85. Astfel, echipajul de poliție a efectuat semnal regulamentar de oprire autoturismului mai sus menționat iar conducătorul auto a oprit pentru control. La volanul autoturismului a fost identificat un bărbat din localitatea Bălcăuți posesor al permisului de conducere valabil. Întrucât emana halenă alcoolică și avea un comportament specific unei persoane ce a consumat băuturi alcoolice, șoferul a fost testat cu aparatul alcooltest, rezultând o valoare de 1,17 mg/l alcool pur în aerul expirat. Conducătorul auto a fost condus la Spitalul Boli Cronice Siret, unde i s-au recoltat probe biologice de sânge, în vederea stabilirii cu exactitate a alcoolemiei. Polițiștii au întocmit dosar de cercetare penală sub aspectul săvârşirii infracţiunii de "conducerea unui vehicul de către o persoană aflată sub influența băuturilor alcoolice sau a altor substanțe" faptă prev. și ped. de art. 336 alin. 1 din Codul Penal.